Source: http://www.euroavocatura.ro/stiri/6730/Horatius_Dumbrava:_decizia_si_motivarea_Curtii_Constitutionale_este_ne-echivoca
Timestamp: 2020-05-28 11:58:28+00:00
Document Index: 22877905

Matched Legal Cases: ['CSM ', 'CSM ', 'CSM ', 'CSM ', 'CSM\n', 'CSM ', 'CSM ', 'CSM ', 'CSM ']

Prima pagină » Ştiri juridice » Horatius Dumbrava: decizia si motivarea Curtii Constitutionale este ne-echivoca
Publicat: 09 Feb 2011 1334 citiri Sursa: EuroAvocatura.ro
"Eram convinsi ca azi Consiliul Superior al Magistraturii va veni in fata dumneavoastra, a cetatenilor si in fata autoritatilor cu un altfel de mesaj decat cel pe care insuficienta determinare si lipsa de convergenta a clasei politice ne obliga sa-l avem.
In conditiile in care actualul CSM a trecut si continua sa treaca printr-un travaliu atipic ce a fost subiectul unor ample dezbateri atat la nivel politic, cat si al societatii civile si mai mult, a fost obiectul unor contestatii in instantele ordinare si la Curtea Constitutionala , asupra CSM a planat o pseudo-vulnerabilitate. Vulnerabilitatea Consiliului nu este insa consacrata constitutional - altfel, insasi legea fundamentala ar fi vulnerabila - si, in respectarea principiilor si valorilor constitutionale, am reusit, chiar in situatia ingrata in care ne aflam, sa functionam in limitele legale, ce-i drept, intr-o situatie cu totul atipica, sa actionam si sa gandim normal, echilibrat si consecvent. Din aceasta perspectiva, tin sa va multumesc, dumneavoastra, celor din mass-media pentru corectitudinea manifestata in comunicarea cu mine, cu membrii CSM, cu institutia pe care o reprezentam. Apreciez ca ati contribuit la asigurarea bunei functionari a Consiliului in cele aproximativ 2 luni de cand a fost validat de Senatul Romaniei si contez pe aceeasi contributie din partea dumneavoastra si pentru viitor.
Este evident ca, atat membrii alesi in noiembrie anul trecut cat si cei a caror mandate se vor finaliza in viitor, au inteles complexitatea si consecintele situatiei atat din perspectiva Constitutiei Romaniei si a legilor in vigoare, cat si din perspectiva solutiilor potentiale ale instantelor, carora le-au fost inaintate diversele contestatii privind alegerile si validarea CSM. Mai mult, in format colegial, am dezbatut multiplele fatete ale problemelor si am conturat cateva variante legal posibile .
In spiritul deontologiei profesionale si cu respectarea profunda a institutiilor statului si a independentei puterilor in stat, ne-am propus sa ne abtinem de la orice forma de comunicare din partea noastra care ar fi putut da nastere la speculatii, ar fi fost susceptibila de a sugera, imprima ideea de influentare, atat a CC cat si a actorilor politici, a Senatului Romaniei, a colegilor care ne-au votat si sustinut si, nu in ultimul rand a societatii romanesti.
Unul dintre principiile promovate in campania noastra electorala si asumat apoi in Plenul Consiliului este cel al integritatii. Chiar daca aceasta a presupus uneori un puternic control emotional, pe fondul personalitatilor, constructiilor umane diferite, am constat ca formatia si vocatia noastra, a celor revalidati si a celor necontestati este comuna si creeaza solida premiza a realizarii obiectivelor cu care ne-am angajat in fata colegilor nostri si in fata Justitiei romane.
Dupa ce Curtea Constitutionala a decis asupra contestatiilor formulate si dupa intrarea in vigoare a deciziilor Curtii, odata cu publicarea acestora in Monitorul Oficial, in 3 februarie, am considerat ca aplicarea solutiei dispuse este una imperativa si de maxima urgenta si importanta, pentru toate institutiile implicate in punerea in executare a acestora.
Amanarea de catre Senatul Romaniei a validarii celor opt membri ai CSM in legatura cu care Curtea Constitutionala a decis in acest fel aduce grave atingeri principiului constitutional al independentei puterilor in stat si creeaza un risc fara precedent atat pe plan intern cat si din perspectiva angajamentelor asumate de Romania pe plan international, cu efecte dezastruoase imediate in special legate de evaluarile in cadrul monitorizarii justitiei. Atragem atentia asupra riscurilor serioase in ceea ce priveste continutul Raportului de Tara al Comisiei Europene.
Chiar si pentru profani, decizia si motivarea Curtii Constitutionale este ne-echivoca si indica clar limitele de responsabilitate cu care este investit Senatul Romaniei. Acesta `` are indatorirea constitutionala sa procedeze la validarea celorlalti membri alesi cu respectarea legii ``. Am citat exact din decizia Curtii Constitutionale. Orice rediscutare a fondului in orice fel de format sau indiferent in ce comisii este un non-sens, o tergiversare nejustificata si excede limitelor stabilite prin decizia Curtii.
In acest context, facem apel la responsabilitate si deplin discernamant din partea clasei politice si cerem Senatului Romaniei sa se pronunte de urgenta pe subiectul validarii CSM, neexistand nici o ratiune de amanare sau tergiversare.
CSM, respectand prevederile Constitutiei Romaniei, a Deciziilor Curtii Constitutionale, a legilor organice si speciale nu intelege sa sustina si sa intretina o stare de nesiguranta, sa alimenteze incertitudini cu privire la functionarea CSM.
Consiliul Superior al Magistraturii functioneaza si isi indeplineste rolul constitutional de ``garant al independentei justitiei`` si cere Senatului Romaniei sa isi exercite neintarziat prerogativele cu care aceeasi Constitutie l-a investit, motiv pentru care asiguram fiecare judecator si procuror, intreg sistemul judiciar, ca avem determinarea consecventa si forta necesara mentinerii CSM pe coordonatele constitutionale. "
Citeşte mai multe despre: Horatius Dumbrava Alegeri CSM
13 Nov 2012 | 1166
CSM a analizat Memorandumul MJ privind aplicarea noilor coduri
04 Oct 2012 | 1003
Cristi Danilet: Ar fi dezastruos pentru CSM daca membrii sai ar negocia functii in afara cadrului legal
11 Jul 2012 | 1367
Intalnirea reprezentantiilor CSM cu echipa de experti ai Comisiei Europene
22 Mar 2012 | 1506
Intalnirea presedintelui CSM cu reprezentanti ai conducerilor curtilor de apel
31 Jan 2012 | 1440
07 Jan 2012 | 2337